Zavod za geologiju Federacije Bosne i Hercegovine

mini|desno|300px|Zgrada zavoda za geologiju
**Zavod za geologiju Federacije Bosne i Hercegovine** je samostalna federalna ustanova čiji je osnivač Vlada Federacije Bosne i Hercegovine.

## Historija 
Zavod za geologiju je osnovan 1898. kao sektor u Zemaljskom muzeju. Kao samostalni državni **Geološki zavod** počeo je sa radom 1912. Zavod je 1946. osnovan kao **Geološko-istraživački institut** Ministarstva industrije i rudarstva Republike Bosne i Hercegovine. Od 1974. **Zavod** je naučno-istraživačka institucija u sklopu Geoinženjeringa Sarajevo.
**Zavod** 1989. postaje samostalna geološka institucija SR BiH. Uredbom sa zakonskom snagom (Sl. list R BiH, br 18/92) Zavod je proglašen kao samostalna upravna organizacija pod imenom **Zavod za geološka istraživanja Republike Bosne i Hercegovine** Uredbom sa zakonskom snagom (Sl. list RBiH br. 25/93) **Zavod** je upravna organizacija Ministarstva privrede Republike Bosne i Hercegovine.
Zakonom o Ministarstvima i drugim organima državne uprave (Sl. list RBiH br. 15/94) djelatnost Zavoda i zaposlene radnike preuzima Ministarstvo prostornog uredjenja, resursa i zaštite okoline Republike Bosne i Hercegovine. Rješenjem Ministarstva prostornog uredjenja, resursa i zaštite okoline Republike Bosne i Hercegovine br. 01-1-111-409/95 uz saglasnost Ministarstva odbrane osniva se **Zavod** kao naučno-istraživačka institucija iz oblasti geologije.

## Djelatnost 
**Federalni zavod za geologiju** vrši istraživačke, stručno-analitičke i druge poslove iz oblasti fundamentalnih i regionalnih geoloških istraživanja od interesa za Federaciju Bosne i Hercegovine. Poslovi se odnose na izradu osnovnih geoloških, hidrogeoloških, inženjersko-geoloških, seizmotektonskih i drugih geoloških karata i vrši pripremu za njihovo štampanje. Vrši naučno utvrđivanje zakonomjernosti koncentracije i razmještaja prirodnih mineralnih resursa u zemljinoj kori. Priprema geološke podloge za prostorno planiranje, izvođenje građevinskih, rudarskih i drugih aktivnosti. Podloge za razvoj šumarstva, poljoprivrede, vodosnabdijevanja te razvoj urbanizacije i infrastrukturnih objekata. Vrši izradu federalnog programa upravljanja mineralnim sirovinama. Uspostavlja kontakte s međunarodnim geološkim institucijama kroz razmjenu egzaktnih podataka o geološkom sklopu i strukturi zemljine kore. Priprema i organizira zajedničke istraživačke projekte, kao i podatke za međunarodni geološki informacijski sistem. Utvrđuje i predlaže Vladi Federacije strateške mineralne sirovine s prijedlogom mjera za njihovo korištenje, te politku geoloških istraživanja na prostoru Federacije. Vrši izradu metodskih uputstava, standarda i normativa u oblasti geoloških istraživanja. Formira i vodi fond stručne dokumentacije o geološkim istraživanjima na području Federacije. Kreira i razvija jedinstven geološki informacijski sistem i pruža informacije i podatke u okviru općeg geoinformacijskog sistema korisnicima rezultata istraživanja.

## Organizacija 
Federalni Zavod za geologiju, kome je osnivač Vlada Federacije Bosne i Hercegovine, je samostalna federalna ustanova, koja obavlja poslove iz navedene djelatnosti. Ustanovom rukovodi Direktor Zavoda (*Prof.dr* Hazim Hrvatović, *dipl.ing.geol.*). Shodno Pravilniku o unutrašnjoj organizaciji Federalnog Zavoda za geologiju, ovu ustanovu čine šest organizacionih jedinica (Sektora) kojima rukovode Pomoćnici direktora.
## Sektori 
* Sektor za ležišta mineralnih sirovina
* Sektor za hidrogeologiju
* Sektor za inženjersku geologiju
* Sektor za geološke karte
* Sektor za ([GIS)
* Sektor za personalne, pravne i opće poslove

## Sektor za GIS 
Jedan je od šest sektora odnosno organizacionih jedinica u Federalnom Zavodu za geologiju čiji je osnivač Vlada Federacije Bosne i Hercegovine.

### Djelatnost 
**Sektor za geološki informacioni sistem (GIS)** kreira i razvija jedinstveni geološki informacijski sistem. Priprema podatke  za međunarodni geološki informacijski sistem. Formira i vodi fond stručne dokumentacije o geološkim istraživanjima na području Federacije. Formira naučno-stručnu biblioteku iz oblasti geologije. Pruža informacije i podatke u okviru općeg geoinformacijskog sistema korisnicima geoloških istraživanja. Vrši pripremu za štampu geoloških karata, publikacija, informacija i knjiga iz djelatnosti Zavoda i vrši druge poslove iz nadležnosti Sektora.

### Aktuelni projekti 
Projekt: **Geološki informacijski sistem**

To je dugoročni projekt (stalni projekt) u kojem učestvuju timovi stručnjaka (geolozi, kartografi, informatičari, GIS-eksperti itd.).

Radi poboljšanja rada Federalnog zavoda za geologiju te efikasno povezivanje organizacijskih jedinica (što brži protok informacija i njihova obrada, arhiviranje i stavljanje na javnu upotrebu) tokom 2006. započeta je izrada modela geološkog informacijskog sistema. Taj sistem treba da objedini sve tematske cjeline od geološke, strukturno-tektonske, hidrogeološke, inženjersko-geološke i mineralne sirovine. Postojeći podaci u Federalnom zavodu za geologiju će biti integrirani u jedinstven sistem. Tehnološka osnova sistema čini ESRI-ev geografski aplikacijski serverski paket ARCINFO. Tokom 2006. (u skladu s programom rada i planom nabavke) nabavljen je softver ArcInfo za nesmetan početak razvoja Geološkog informacijskog sistema.

## Reference 
Kategorija:Geologija Bosne i Hercegovine
Kategorija:Zavod za geologiju Federacije Bosne i Hercegovine